OSNOVNA ŠKOLA BISTRA

Poljanica Bistranska

Bistranska 30

10298 Donja Bistra

ŠKOLSKI ODBOR

KLASA:602-03/20-01/13

URBROJ:238-30-01-20-07

U Poljanici Bistranskoj, 31. prosinca 2020. godine

ZAPISNIK 53. SJEDNICE ŠKOLSKOG ODBORA

održane 31. prosinca 2020. godine putem aplikacije ZOOM-a

Prisutni : Dražen Blažeković, Sandra Brezec, Natalija Dubravec, Ana Medvidović i Katica Pejakić

Ostali: Eduard Kovačević- ravnatelj, Vjekoslava Špoljar Kurek-tajnica Škole i zapisničarka

Sjednica je započela u 17 sati.

Predsjednica Školskog odbora predložila je sljedeći:

D N E V N I R E D

**-**Verifikacija zapisnika sa prošle sjednice

1. Usvajanje dnevnog reda

2. Usvajanje Rebalansa Financijskog plana u 2020. godini

3. Usvajanje Rebalansa Financijskog plana nabave u 2020. godini

4. Usvajanje Financijskog plana za 2021. godinu

5. Usvajanje Pravilnika o korištenju službenog vozila

6. Usvajanje Pravilnika o ostvarivanju i korištenju vlastitih prihoda

7. Suglasnost Školskog odbora na prijedlog ravnatelja o zapošljavanju na radnom mjestu učitelja/učiteljice informatike na neodređeno, puno radno vrijeme

8. Suglasnost Školskog odbora na prijedlog ravnatelja o zapošljavanju na radnom mjestu učitelja/učiteljice informatike na neodređeno, nepuno radno vrijeme (28 sati tjedno)

9. Suglasnost Školskog odbora na prijedlog ravnatelja o zapošljavanju na radnom mjestu učitelja/učiteljice kemije na određeno, nepuno radno vrijeme (25 sati tjedno)

10. Obavijest o rezultatima natječaja za radno mjesto učitelja/učiteljice matematike na neodređeno, nepuno radno vrijeme (8 sati tjedno)

11. Obavijest o zasnivanju radnog odnosa učitelja informatike i fizike-ugovor do 60 dana

12. Razno

Članovima Školskog odbora uz poziv na sjednicu dostavljen je i zapisnik 52. sjednice Školskog odbora. Članovi su jednoglasno prihvatili zapisnik 52. sjednice Školskog odbora.

Ad.1.

**Članovi Školskog odbora jednoglasno su prihvatili predloženi dnevni red.**

Ad.2.

Članovima Školskog odbora uz poziv za sjednicu dostavljeno je i III. Rebalans Financijskog plana u 2020. godini, Rebalans Financijskog plana nabave u 2020. godine i Prijedlog Financijskog plana za 2021. godinu. Na sjednici je bila nazočna i voditeljica računovodstva gospođa Barbara Knezić. Gospođa Knezić obrazložila je II. i III. Rebalans Financicijskog plana za 2020. Godinu navodeći: “Temeljem Odluke I uputa Zagrebačke županije o kriterijima, mjerilima i načinu financiranja decentraliziranih funkcija osnovnog školstva KLASA 400-06/20-01/17, UR.BROJ:238/1-12-01/6-20-02 od 29.10.2020 rađen je II. rebalans, smanjeni su materijalni rashodi u odnosu na prvi financijski plan za 5.695,50kn kao i sredstva za tekuće investicijsko održavanje za 314 kn, te su smanjena sredstva za posebni prijevoz za 6.940,00 kn.

Pretpostavka takvog smanjenja je upravo to što nije bilo škole i to duži period zbog epidemioloških mjera, pa su samim tim i troškovi manji.

Tekući projekt E-TEHNIČAR

E-tehničar sufinanciran od strane Zagrebačke županije je osoba ili tvrtka koja je imenovana za e-podršku škole. U našem slučaju je to MEMI.

Na kontu 3213 iznos je koji se odnosi na provođenje edukacije kuharica o proizvodima, u 2019. kao trošak je knjižena 1 rata, a sad u 2020. 2 rate.

Projekt Prsten potpore III iz kojeg se osiguravaju sredstva za plaće pomoćnika u nastavi financiran je sredstvima Zagrebačke županije i Europskih fondova. Iskazani su troškovi plaća za 4 pomoćnika u nastavi.

Planirana su i sredstva za plaću i ostale materijalne rashode dvije učiteljice produženog boravka u okviru tekućeg projekta Plaća produženi boravak, a ona su osigurana u proračunu Općine Bistra i dijelom Grada Zaprešića.”

Nakon izlaganja gospođe Knezić, predsjednica Školskog odbora, otvorila je raspravu. Pitanja nije bilo.

**Članovi Školskog odbora jednoglasno su usvojili II. I III. Rebalans Financijskog plana za 2020. godinu.**

Ad.3.

Vezano uz Rebalans Financijskog plana nabave u 2020. Godini. Rebalansom Financijskog plana nabave brisane su stavke: Građevinski radovi-sanacija wc-a i Terenska nastava-škola u prirodi, koje nisu realizirane, zbog epidemiološke situacije. Također su izvršene korekcije procjenjenje vrijednosti za slijedeće stavke:

Usluga ažuriranja računalnih baza, Nabava udžbenika, Nabava drugih obrazovnih materijala, Nabava likovnih mapa i Nabava laptopa/hibridnih računala.

Članovi Školskog odbora nisu imali pitanja vezana uz Rebalans Financijskog plana nabave za 2020. godinu.

Rebalans Financijskog plana nabave za 2020. godinu jednoglasno je prihvaćen.

Ad.4.

Gospođa Barbara Knezić objasnila nam je i Prijedlog Financijskog plana za 2021. Navodi slijedeće:

“Temeljem Odluke Zagrebačke županije o kriterijima, mjerilima i načinu financiranja decentraliziranih funkcija osnovnog školstva u 2020. godini, određeni su limiti za izradu Financijskog plana za 2021. godinu na način da decentralizacija i vanžupanijski rashodi su nepromijenjeni.

Rashodi za program prehrane učenika u školskoj kuhinji planiraju se prema analizi stanja rashoda i izdataka u tekućoj godini, a odnose se najvećim dijelom na namirnice za pripremu obroka u školskoj kuhinji. Prihodi za financiranje istog su prihodi za posebne namjene (uplate učenika) i pomoći-gradski proračun.

Financiran je sredstvima Zagrebačke županije i Europskih fondova. Sredstva za financiranje rashoda ovog projekta nisu bila planirana za 2020. godinu, a odnose se na rashode za plaće i ostale materijalne rashode četiri pomoćnika u nastavi.

Ostale izvanškolske aktivnosti se financiraju iz prihoda za posebne namjene (prijevoz na izlete i kazalište) i Općinskog proračuna (škola u prirodi).

Sredstva za projekt Školske sheme biti će planirana u Rebalansu Financijskog plana za 2021. godinu kao i sredstva za županijska stručna vijeća jer nam se skidaju prihodi za jednog voditelja stručnih vijeća razredne nastave i ostaje nam samo stručno vijeće za vjeronauk, a i Odlukom Županije zbog COVID situacije ne planiraju se sredstva za ŽSV jer će ta sredstva biti prenamijenjena u 2020. stoga nisu stavljena ni u 2021.g.

Planirana su i sredstva za plaću i ostale materijalne rashode dvije učiteljice produženog boravka u okviru tekućeg projekta Plaća produženi boravak, a ona su osigurana u proračunu Općine Bistra i sa novim razredom i učenicima racionalni omjer plaća i Grad Zaprešić .

U okviru programa Kapitalna ulaganja planirana su sredstva iz prenesenog viška iz 2020. u iznosu od 8.000,00 kn i viška prethodnih godina za ulaganje u poslovni objekt-školu (izgradnja sportskog igrališta u PŠ Gornja Bistra).”

Članovi Školskog odbora nisu imali pitanja vezana uz Prijedlog Financijskog plana za 2021. godinu.

**Financijski plan za 2021. godinu jednoglasno je prihvaćen.**

Ad.5.

Članovima Školskog odbora uz poziv za sjednicu dostavljena su i dva pravilnika: Pravilnik o korištenju službenog vozila i Pravilnik o ostvarivanju i korištenju vlastitih Prihoda.

Predsjednica Školskog odbora Katica Pejakić otvorila je raspravu vezanu uz Pravilnik o korištenju službenog vozila. Članovi Školskog odbora nisu imali pitanja, niti prijedloge uz navedeni Pravilnik.

**Pravilnik o korištenju službenog vozila jednoglasno je usvojen.**

Ad.6.

Predsjednica Školskog odbora Katica Pejakić otvorila je raspravu vezanu uz Pravilnik o ostvarivanju i korištenju vlastitih prihoda. Članovi Školskog odbora nisu imali pitanja, niti prijedloga uz navedeni Pravilnik.

**Pravilnik o ostvarivanju i korištenju vlastitih prihoda jednoglasno je usvojen.**

Ad.7.

Nakon provedenog postupka selekcije kandidata za radno mjesto učitelja/učiteljice informatike na neodređeno, puno radno vrijeme, ravnatelj je prijedlog da se na navedeno radno mjesto zaposli Vanja Čajkovac.

**Članovi Školskog odbora jednoglasno su potvrdili suglasnost na prijedlog ravnatelja da se na radno mjesto učitelja/učiteljice informatike na neodređeno, puno radno vrijeme zaposli Vanja Čajkovac.**

Ad.8.

Nakon provedenog postupka selekcije kandidata za radno mjesto učitelja/učiteljice informatike na neodređeno, nepuno radno vrijeme (28 sati tjedno), ravnatelj je prijedlog da se na navedeno radno mjesto zaposli Božidar Glas.

**Članovi Školskog odbora jednoglasno su potvrdili suglasnost na prijedlog ravnatelja da se na radno mjesto učitelja/učiteljice informatike na neodređeno, nepuno radno vrijeme (28 sati tjedno) zaposli Božidar Glas.**

Ad.9.

Nakon provedenog postupka selekcije kandidata za radno mjesto učitelja/učiteljice kemije na određeno, nepuno radno vrijeme (25 sati tjedno), ravnateljev je prijedlog da se na navedeno radno mjesto zaposli Kristina Vuković Mikić.

**Članovi Školskog odbora jednoglasno su potvrdili suglasnost, na prijedlog ravnatelja, da se na radno mjesto učitelja/učiteljice kemije, na određeno, nepuno radno vrijeme (25 sati tjedno) zaposli Kristina Vuković Mikić.**

Ad.10.

Ravnatelj je obavijestio članove Školskog odbora da je prema raspisanom natječaju za radno mjesto matematike – neodređeno, nepuno radno vrijeme-8 sati tjedno pristigla jedna zamolba. Kandidat odustaje od prijave za navedeno radno mjesto.

Ad.11.

Ravnatelj je obavijestio članove Školskog odbora da je na radno mjesto učitelja informatike i fizike zaposlen Matej Vegar, ugovorom do 60 dana, do povratka Ive Matković sa roditeljskog dopusta. Gospodin Vegar je bio nestručna zamjena-magistar inženjer strojarstva. Gospođi Matković je na dan održavanja sjednice ujedno i zadnji dan roditeljskog dopusta. Gospodinu Vegaru se ugovor o radu raskida sa 30.12.2020. godine.

Ad.12.

Na kraju 53. sjednice-posljednje u 2020. godini, članovi Školskog odbora, kao i ostali prisutni na ZOOM sjednici, razmjenili su Novogodišnje želje.

Sjednica je završila u 17 sati i 45 minuta.

Zapisničarka: Predsjednica Školskog odbora:

Vjekoslava Špoljar Kurek Katica Pejakić